Graptemys pulchra

Graptemys pulchra juga dikenali sebagai Kura-kura Peta Alabama ialah spesies kura-kura dari keluarga Emydidae yang berasal dari selatan Amerika Syarikat. Haiwan ini memiliki bonggol tajam hitam dibelakangnya, dan bonggol ini semakin susut apabila ia dewasa. T.H. Bean dan L. Kumlen antara pengkaji terawal mengumpul dan merekodkan mengenai kura-kura ini pada bulan Julai 1876 di Montgomery, Alabama. Lokasi spesimen bagi spesies ini ialah di wilayah Montgomery, Alabama. Baur menamakan spesies ini sebagai Kura-kura Peta Alabama pada tahun 1893. Genus Graptemys terdiri daripada tiga belas spesies yang kebanyakannya ialah kura-kura akuatik.

Taburan habitat
Habitat asal kura-kura ini ialah di bahagian tenggara Amerika Syarikat, merangkumi Teluk Mobile  dan perairan Alabama, Georgia, Florida, Mississippi, serta Louisiana. Termasuklah Sungai Pearl (Mississippi–Louisiana) di Mississippi dan timur Louisiana hingga ke Sungai Yellow di Florida dan Alabama.

Status
IUCN meletakkan haiwan ini sebagai spesies yang hampir terancam. Di Alabama, kerajaan tempatannya menyenaraikan ia sebagai spesies yang dilindungi, Georgia pula meletakkan ia sebagai spesies yang jarang ditemui, manakala Mississippi meletakkan haiwan ini kedalam senarai haiwan yang dilindungi. Kura-kura ini hampir pupus kerana pemusnahan habitatnya akibat daripada aktiviti manusia.

Rujukan

Bacaan lanjut
D.S. Wilson. 2012. Terrestrial habitat requirements of nesting freshwater turtles. Biological Conservation 150: 121-128.org. Downloaded on 11 November 2013.

Pautan luar
Austin's Turtle Page

Graptemys